I 1958, etter en liten ombygging og modernisering, fikk Lillehammer landets første etterbehandlingshjem for revmatikere. Ti år senere, i 1968, ble stedet bygget ut til 60 senger og da åpnet man også en ny fysikalsk avdeling med gymnastikksal. Revmatolog Hans Kristian Brath var den første overlegen og kom i gang 15. februar 1969. I mars samme år vedtok styret å skifte navn til Lillehammer Sanitetsforenings Revmatismesykehus.